ข้อบังคับมหาวิทยาลัยราชภัฏพิบูลสงครามข้อบังคับมหาวิทยาลัยราชภัฏพิบูลสงครามว่าด้วยเครื่องแบบพิธีการของพนักงานมหาวิทยาลัยพ.ศ. ๒๕๕๒ โดยเป็นการสมควรกำหนดเครื่องแบบพิธีการของพนักงานมหาวิทยาลัยเพื่อความเป็นระเบียบเรียบร้อย เหมาะสมกับงานพิธีการต่าง ๆ ของมหาวิทยาลัยอาศัยอำนาจตามความในมาตรา๑๘ (๒) แห่งพระราชบัญญัติมหาวิทยาลัยราชภัฏ พ.ศ. ๒๕๔๗ ประกอบกับความในมาตรา ๖๕/๑แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗แก้ไขเพิ่มเติม ฉบับที่ ๒ พ.ศ. ๒๕๕๑ และมติสภามหาวิทยาลัยราชภัฏพิบูลสงครามในการประชุมครั้งที่ ๕๐ (๘/๒๕๕๒) เมื่อวันที่ ๒๕ ตุลาคม พ.ศ. ๒๕๕๒จึงมีมติออกข้อบังคับไว้ดังต่อไปนี้ข้อ ๑ข้อบังคับนี้เรียกว่า ข้อบังคับมหาวิทยาลัยราชภัฏพิบูลสงคราม ว่าด้วยเครื่องแบบพิธีการของพนักงานมหาวิทยาลัย พ.ศ. ๒๕๕๒ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้มหาวิทยาลัย หมายความว่ามหาวิทยาลัยราชภัฏพิบูลสงครามอธิการบดี หมายความว่าอธิการบดีมหาวิทยาลัยราชภัฏพิบูลสงครามพนักงานมหาวิทยาลัย หมายความว่าพนักงานมหาวิทยาลัยสายวิชาการ และสายสนับสนุนซึ่งสังกัดมหาวิทยาลัยราชภัฏพิบูลสงครามตราสัญลักษณ์มหาวิทยาลัย หมายความว่าตราสัญลักษณ์ประจำมหาวิทยาลัยราชภัฏพิบูลสงครามดุมตราสัญลักษณ์มหาวิทยาลัย หมายความว่าดุมโลหะสีทอง มีการนำตราสัญลักษณ์ประจำมหาวิทยาลัย เป็นองค์ประกอบ ตามรูปที่ ๑แนบท้ายข้อบังคับนี้ลายดอกกาซะลอง หมายความว่า ลายที่ประกอบด้วย ดอกบานดอกตูม เกสร และใบของต้นกาซะลอง ซึ่งเป็นดอกไม้ประจำมหาวิทยาลัยข้อ ๔ลักษณะเครื่องแบบปกติขาวเครื่องแบบพิธีการประเภทเครื่องแบบปกติขาวของพนักงานมหาวิทยาลัยมีดังนี้(ก)สำหรับพนักงานมหาวิทยาลัยชาย ประกอบด้วย(๑)หมวก ทรงหม้อตาลสีขาว กระบังหน้าทำด้วยหนังหรือวัตถุเทียมสีดำ สายรัดคางสีทองกว้างหนึ่งเซนติเมตร มีดุมตราสัญลักษณ์มหาวิทยาลัยขนาดเล็กติดที่ข้างหมวกข้างละหนึ่งดุม ผ้าพันหมวกเป็นแถบลายถักสีขาวที่หน้าหมวกติดตราสัญลักษณ์มหาวิทยาลัย ปักดิ้นทองสูงห้าเซนติเมตร บนหมอนสักหลาดสีขาว(๒)เสื้อ แบบราชการสีขาว ใช้ดุมตราสัญลักษณ์มหาวิทยาลัยห้าดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย(๓)กางเกงขายาวสีขาว แบบราชการ ไม่พับปลายขา(๔)เข็มขัดหนังสีดำ(๕)รองเท้าหนังหุ้มส้นสีดำ และถุงเท้าสีดำ(ข)สำหรับพนักงานมหาวิทยาลัยหญิง ประกอบด้วย(๑)หมวก เป็นหมวกแก็ปทรงอ่อนพับปีกสีขาวสายรัดคางสีทองมีดุมโลหะสีทองลายดุนตราสัญลักษณ์มหาวิทยาลัยติดที่ข้างหมวกข้างละหนึ่งดุมผ้าพันหมวกสีขาว ที่หน้าหมวกติดตราสัญลักษณ์มหาวิทยาลัย ปักดิ้นสีทองสูงสี่จุดห้าเซนติเมตรบนหมอนสักหลาดสีขาว(๒)เสื้อ ให้ใช้เสื้อนอกคอแบะสีขาวแบบคอแหลม แขนยาวถึงข้อมือ มีตะเข็บหลังสี่ตะเข็บที่แนวสาบอกมีดุมตราสัญลักษณ์มหาวิทยาลัยขนาดเส้นผ่าศูนย์กลางหนึ่งจุดห้าเซนติเมตร สามดุม มีกระเป๋าล่างข้างละหนึ่งกระเป๋าเป็นกระเป๋าเฉียงเล็กน้อย ไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าพันคอสีดำ เงื่อนกลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓)กระโปรง ให้ใช้กระโปรงสีขาว ยาวปิดเข่า ปลายบานเล็กน้อย(๔)รองเท้า ถุงเท้า ให้ใช้รองเท้าหนังหุ้มส้นปิดปลายเท้าสีดำ ไม่มีลวดลายส้นสูงไม่เกินสิบเซนติเมตร ถุงเท้ายาวสีเนื้อข้อ ๕เครื่องหมายประดับคอเสื้อให้มีเครื่องหมายเป็นโลหะสีทองตราสัญลักษณ์มหาวิทยาลัยใช้ติดคอเสื้อเครื่องแบบปกติขาวของพนักงานมหาวิทยาลัยตอนหน้าทั้งสองข้างข้อ ๖อินทรธนูให้มีอินทรธนูแข็งพื้นสักหลาดสีดำ ขนาดกว้างห้าเซนติเมตรยาวตามความยาวของบ่ามีแถบไหมสีทองขนาดหนึ่งเซนติเมตรตรึงขอบอินทรธนูปลายอินทรธนูมนติดดุมตราสัญลักษณ์มหาวิทยาลัย มีขอบวงกลมรอบเม็ดดุมสองเส้นขนาดเส้นผ่าศูนย์กลางหนึ่งจุดห้าเซนติเมตร บนอินทรธนูปักดิ้นทองลายดอกกาซะลองตามรูปที่ ๒ แนบท้ายข้อบังคับนี้และให้ติดอินทรธนูทับเสื้อเหนือบ่าทั้งสองข้างจากไหล่ไปคอข้อ ๗ลักษณะเครื่องแบบครึ่งยศเครื่องแบบครึ่งยศมีลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงของพนักงานมหาวิทยาลัยชายหรือกระโปรงของพนักงานมหาวิทยาลัยหญิงให้ใช้ผ้าสีดำและให้ผู้ที่ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์นั้นโดยไม่สวมสายสะพายข้อ ๘ลักษณะเครื่องแบบเต็มยศเครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศและการประดับเครื่องราชอิสริยาภรณ์นั้น ให้สวมสายสะพายร่วมกับเหรียญราชอิสริยาภรณ์ข้อ ๙โอกาสการใช้เครื่องแบบให้พนักงานมหาวิทยาลัยแต่งเครื่องแบบพิธีการนี้เป็นคราวๆ ไปตามประกาศหรือคำสั่งของมหาวิทยาลัย เว้นแต่มีกฎหมายระเบียบหรือข้อบังคับที่ว่าด้วยการนั้นโดยเฉพาะข้อ ๑๐ให้อธิการบดีเป็นผู้รักษาการตามข้อบังคับนี้และให้มีอำนาจตีความและวินิจฉัยปัญหาที่เกิดจากการใช้ข้อบังคับนี้ประกาศ ณ วันที่ ๒๕ตุลาคม พ.ศ. ๒๕๕๒ร้อยตรีประพาส ลิมปะพันธุ์นายกสภามหาวิทยาลัยราชภัฏพิบูลสงคราม[เอกสารแนบท้าย]๑.รูปที่ ๑ กระดุมข้างหมวก , กระดุมเสื้อ , เข็มติดคอเสื้อ๒.รูปที่ ๒ อินทรธนู(ดูข้อมูลจากภาพกฎหมาย)ปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๗/ตอนพิเศษ ๑ ง/หน้า ๑๔๖/๖ มกราคม ๒๕๕๓